Die boeremusiek trio, André van Deventer & Gerhard Meyer stel nuwe album vry:- Vasvat Snare | Radio 94.8 FM
« It’s Brandewyn en Boerewors Fees in Cape Town, you can’t miss out on this one!
Die Kannie Warries Dansorkes stel nuwe album vry:- Ernie se tokkel » Hulle sê – toortsie.com
Februarie 8, 2019 Februarie 9, 2019 ~ Toortsie
Hulle sê jy bring dit oor jouself, en die meeste daarvan is seker waar. Hierdie week weet ek egter nie of ek dit oor myself gebring het en of dit net ‘n sameloop van omstandighede was nie.
Hierdie loneweek, gewoonlik moordweek, bots toe met ‘n trekkery. Maandag trek ons met mag en mening. Dis nou na al die gepak die laaste paar dae, min slaap, wakker lê, ens. Adrenalien is ‘n wonderlike ding.
Die meubels word ingedra, die bokse raak meer en meer, hulle skuif vir my die banke soos ek dit wil hê, ons dra koeldrank en koekies en toebroodjies aan vir al wat leef en beef.
Marius dra die een boks na die ander waarop ‘kombuis’ staan, aan, hy haal die koerantpapier af, pak die goed uit, Esther en Maria was en droog af en dra dit weer aan sodat Toortsie moet wegpak. Dan moet Toortsie kom wys waar die handoekreëlings moet vas kom, of waar sy die liggies wil hê. Die tafel raak voller en voller. Die bouwerk gaan steeds voort en net mooi as ek dink ek wen, hoor ek hulle gaan weer stof maak. Dit boor en dit skawe en dit verf, die gordynmense sit gordynstokke op, die waterfilter moet geskuif word, die alarm word opgesit, die internetmense probeer ‘n sein kry en oral moet besluite geneem word. Dan is die ou van die kaste daar, dan probeer hulle ‘n TV installeer, ‘n klompie help om die dak nat te kry, ‘n kas moet nog rakke kry, so, alles kan nie weggepak raak nie. Toortsie druk net die goed in die eerste die beste spasie in, sy sal maar later weer herrangskik.
Toortsie raak vaak. En moeg. Sy pak weg en pak weg. Sy slaap min. Gaan sommer gou VLV toe net vir ‘n bietjie asemskep, raak amper aan die slaap. Wil-wil net moedeloos raak oor die stof wat net nie gewen raak nie, en ek besef dat almal wat in die huis beweeg, dit doen om dinge vir my makliker te maak. Vir my eie gerief. Net ‘n bietjie vasbyt.
Genadiglik is daar ‘n Kareltjie, wat ek in ‘n oomblik van waansin gekoop het, wat homself al so bewys het die afgelope vakansie. Kareltjie, wat hierdie week gekeer het dat sy ounooi heeltemal van haar kop af raak, wat soms vashaak in ‘n mat se fraaiing, of oor ‘n drumpel probeer loop, maar wat op sy oulike manier my help om die vloere leefbaar te kry. Ek hou hom dop as ek dink hy verdwaal, maar hy gaan staan doodstil, kyk in die rondte en vind tog sy pad.
Kareltjie is ‘n selfloopstofsuiertjie. Ou Kareltjie was hierdie week sy gewig in goud werd. Is steeds. As sy batterytjie gelaai is, dan suig en suig hy sonder kla.
Hierdie oorlog is al driekwart klaar gewen. 🙂
Next ›Lê jou eier – Toortsie se Woordsnoere 1
41 thoughts on “Hulle sê”
Februarie 8, 2019 om 6:38 vm
Goeiste, dit klink rof, Toortsie. Die trekkery is erg genoeg, en nou het julle die bouery ook nog tussen-in. Maar jy en Kareltjie wen, klink dit.
Februarie 8, 2019 om 6:47 vm
Ou Kareltjie 😊❤️. Maar ai, die matte se fraiings pla hom erg! En hy is astrant, hoor. Hy praat terug en het ‘n willetjie van sy eie. Roep my om die fraaiings uit sy rollers te haal, mar as ek hom optel om dit te doen, sê hy dadelik: ‘Sit my neer asb ‘
Februarie 8, 2019 om 6:53 vm
Man, daardie robotjies fassineer my!
Februarie 8, 2019 om 6:59 vm
Una, ons staan soms net en kyk vir hom! 😂
Februarie 8, 2019 om 7:01 vm
Ag nee man, ek wil ook so een hê!😂😍
Februarie 8, 2019 om 7:03 vm
Ou Kareltjie vat ‘n bietjie oak, sien ek. Hier is nog te veel growwigheid.
Februarie 8, 2019 om 6:48 vm
O, en daar het ‘n lonestokkie weggeraak met 3 weke se klok-ure op. Toe moes ek maar raai en planne maak na die beste van my vermoë. Aijaijai, nie almal voel ewe gemaklik met my plannetjies nie.
Februarie 8, 2019 om 6:54 vm
Het Kareltjie die stokkie nie dalk ingesuig nie?🙈
Februarie 8, 2019 om 7:00 vm
Hy is regtig onskuldig. Dit het in die melkstal weggeraak.
Februarie 8, 2019 om 6:50 vm
Kareltjie se bekkigheid gee my ure se genot. 😂 Ek is duidelik besig om dit te verloor! 😳
Februarie 8, 2019 om 6:55 vm
Ek sou hom net so geniet het!
Februarie 8, 2019 om 8:39 vm
Hahaha. Nee man, jy waardeer net die klein dingetjies in die lewe.
Februarie 8, 2019 om 8:46 vm
Februarie 8, 2019 om 8:47 vm
Ou Karrltjie is regtig oulik, hoor!
Februarie 8, 2019 om 6:56 vm
Hierdie Kareltjie klink na n wenner- die voorlopee van my self cleaning floors idee jare gelede. Nou moet jy n kat kry. Hulle hou baie daarvan om op kareltjies te sit as hulle so rondry.
‘n Kat! My honde sal dit tog so geniet. 😁
Februarie 8, 2019 om 10:24 vm
Stuur Kareltjie bietjie hiernatoe. My adres is Stofhoek 4, Deurmekaar straat 12. STOFVILLE
Februarie 8, 2019 om 10:34 vm
Sal hy die pad vind tot daar?
Februarie 8, 2019 om 10:38 vm
Dalk…as hy GPS het!!
Februarie 8, 2019 om 10:39 vm
Dis verrrr. En hy is klein. Sies tog.
Februarie 8, 2019 om 10:40 vm
Haha!! Ja, dis n dagreis te perd!
Februarie 8, 2019 om 11:24 vm
Ek dink dalk 7 dagreise ver! 😳
Februarie 8, 2019 om 11:58 vm
Julle klomp laat my lag
Toorts – is Kareltjie rerig? Of ‘n Towerin? Sit bietjie foto’s by dat ek ook kan sien hoe ‘n Kareltjie lyk
Februarie 8, 2019 om 12:00 nm
Hy is so regtig egtig soos kan kom.
Februarie 8, 2019 om 1:49 nm
Tootrts, jy en Kareltjie gaan nog wonderlike dae in die pragplek geniet! En vir ons nog ure se pret verskaf. Die ander goed is net knikke, stap voort. Geniet alles!
Februarie 8, 2019 om 2:32 nm
O né, ure se pret vir julle! So ons is die narre! 😳😱😎
Februarie 8, 2019 om 2:46 nm
Nee, net voortdurende rede om te glimlag, dierbare!
Februarie 8, 2019 om 5:50 nm
Februarie 8, 2019 om 1:51 nm
Ag, daar kry jou naam ‘n nuwe spelling…aai! TOORTSIE ‘skuus. Die vingers is te vinnig vandag.
Februarie 8, 2019 om 4:29 nm
Ek weet hoe jy voel…en dan voel jy nog skuldig ook, omdat die mense wat jou help, nooit so ‘n blyplek sal hê nie. Byt maar vas, een van die dae is almal daar uitven dan kan jy elke oomblik geniet. Kareltjie klink na ‘n fantastiese metgesel in moeilike tye.
Februarie 8, 2019 om 5:51 nm
Ou Kareltjie is ‘n droom! 😊
Februarie 8, 2019 om 10:13 nm
My kinders in Kanada het ook ń Kareltjie, seker Carl in Kanadees, hy is tog te oulik. Ons moes nes die deur toe hou anders val Carl by die trappe af en Carl met skedelbreuk wil ons tog nie he nie. Sterkte. Dalk het Daisy die koei die strokie ge eet?!🤔😱😱
Carl is nie veronderstel om by trappe af te val nie. Maar ek moet ook mar kyk if hy stap straat-af.
Februarie 9, 2019 om 6:46 nm
Foto asb. 😁
Februarie 9, 2019 om 7:42 nm
Ek het opgesit. 😎
Februarie 9, 2019 om 8:15 nm
Dankie dis te oulik
Februarie 10, 2019 om 4:57 vm
Lekker man! Ek het al n vorige geleentheid vertel van my en Trompie se eerste ondervinding met onse Outjie in my seun se werkswinkel. Ek moes iets gaan uithaal en soos dit gaan is Trompie vinnig saam met my in die garage. Skielik sluip Trompie om die hoek van een masjien en ek hoor n geritsel soos n muis of n ding. Ons bekruip beide die plek. Bly steeds op n afstand vir ingeval dit n rot is. Hier kom die Outjie toe heel aangeskuifel al geselsende omdat hy nie sy draai behoorlik om sekere dele kon maak nie. Te kostelik. Trompie was maar heel lugtig vir die ding wat geen reuk het nie. Wat eintlik gebeur het was dat my seun juis toe ons inkom die opdrag gegee het dat hy moet beweeg. Alles met sy selfoon wat maklik 25 km weg van die Outjie is.
Februarie 10, 2019 om 8:25 vm
Ek het al gehoor dat hulle die goed met hulle selfone beheer. Dink nie myne kan dit doen nie, of dalk is ek net te dom!
Dit moes omtrent ‘n verrassing gewees het!
Februarie 10, 2019 om 8:46 vm
Gladnie geweet van die ding nie. Hy’s baie slim die outjie.
507,983 ste persoon wat hier inloer! Baie dankie en welkom! Hoop jy loer weer in.